Video: 'Boer soek 'n vrou' nou op ShowMax | Maroela Media
Video: 'Boer soek 'n vrou' nou op ShowMax
Boer soek 'n Vrou en ShowMax (Foto: Verskaf)
Die gewilde TV-werklikheidsreeks Boer soek 'n vrou se negende seisoen is om die draai met die skoonheid Minki van der Westhuizen as aanbieder, maar die aanlyn-televisiediens ShowMax het dit nou vir laatslapers moontlik gemaak om seisoen 7 én 8 te sien sonder die beslommernis van televisie-tydskedules.
Dié seisoene van Boer soek 'n vrou is van 1 September op ShowMax beskikbaar.
Kykers kan nou na hartelus agteroor sit en sonder ophou kyk hoe die boere kopkrap en die nooiens pronk, hoe die naels uitkom en die sjarmekrane oopgedraai word.
ShowMax is die enigste diens wat eksklusiewe toegang bied tot soveel as 14 000 episodes van die beste Afrikaanse reekse, flieks, dokumentêre reekse, iets vir die kinders en nog vele meer.
Nuwe episodes van die beste en gewildste programme word daagliks opgelaai, wat elke dag vars, nuwe inhoud bied om te ontdek.
Jy kan nou registreer vir 'n gratis toetslopie van sewe dae, sonder enige verpligting. As jy besluit ShowMax is nie vir jou nie, is dit nie 'n probleem nie. Jy kan enige tyd kanselleer en daar is geen versteekte koste nie, geen kontrak en geen vangplekke nie.
As jy egter hou van wat jy sien, kan jy onbeperkte toegang kry teen sowat R130 per maand.
Lees meer oor die manne wat aan vanjaar se Boer soek 'n vrou deelneem. Die jongste seisoen begin op 20 Oktober op kykNET, DStv-kanaal 144.